Ilbieraħ 7 t'Awissu 2016 f'ħidma konġunta bejn Pulizija mill–Iskwadra ta' Kontra d-Droga u Pulizija mid-Distrett tal-Belt Valletta, saret tfittxija f'diversi postijiet ġewwa l-istess lokalita' u kif ukoll il-Ħamrun, fejn ġew arrestati mara ta' 40 sena residenti l-Ħamrun, ġuvni ta' 17-il-sena residenti il-Belt Valletta u ġuvni ieħor ta' 28 sena residenti il-Ħamrun. Mid-diversi tfittxijiet li saru ġie elevat ammont ta' trab abjad, allegatamanet kokaina u affarijiet oħra relatati mal-abbuż u traffikar tal-istess sustanza, kif ukoll madwar 20,000 euro flus kontanti. Dawn il-persuni qed jinżammu mill-Pulizija biex jgħinu fl-investigazzjonijiet li għadhom għaddejin. Taqsima Relazzjonijiet mal-Komunità u l-Istampa,